
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 155
                                                               din 30 iunie 2022
privind prelungirea, respectiv modificarea unor contracte de închiriere

     
 

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 19.278/09.06.2022 și la Consiliul Local Sighișoara cu nr. 20.897/24.06.2022, de referatul de aprobare, înregistrat cu nr. 19.280/09.06.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere că, în exercitarea atribuțiilor conferite prin art. 129 alin. (2), lit. „c” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara; 

Având în vedere că se impune prelungirea, respectiv modificarea unor contracte de închiriere, așa cum au fost modificate și completate prin acte adiționale încheiate, care expiră la data de 30.06.2022, respectiv la data de 15.07.2022, având ca obiect terenuri aferente construcțiilor - locuințe, un teren cu destinația de cale de acces, un spațiu cu altă destinație decât locuință - sediu de partid, precum și terenul ocupat de construcția - chioșc comercializare flori;

Având în vedere înscrierile din cărțile funciare cu referire la imobilele care fac obiectul contractelor de închiriere amintite mai sus; 

Având în vedere clauza din contractele de închiriere, ale căror termene vor expira la data de 30.06.2022, respectiv la data de 15.07.2022, care prevede că la expirarea termenului, proprietarul/administratorul poate prelungi contractele, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere faptul că imobilele de natură terenuri, antemenționate, se află situate în intravilanul Municipiului Sighișoara – domeniul public și privat, iar spațiul cu altă destinație decât locuință, cu destinația de sediu de partid, se află în intravilanul Municipiului Sighișoara – domeniul privat;

Având în vedere prevederile Hotărârii Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Având în vedere că, prin prelungirea, respectiv modificarea contractelor de închiriere, nu sunt afectate planurile de sistematizare şi că imobilele care fac obiectul contractelor mai sus menționate, nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, prin prelungirea, respectiv modificarea contractelor de închiriere se aduc venituri suplimentare la bugetul local;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea și a art. 7 și a art. 14 din contractele de închiriere având ca obiect terenuri aferente locuințelor, a art. 7 și a art. 15 din contractul de închiriere având ca obiect terenul cu destinația de cale de acces, a art. 7 și a art. 15 din contractul de închiriere având ca obiect spațiul cu altă destinație decât locuință, cu destinația de sediu de partid, precum și a art. 7 și a art. 15 din contractul de închiriere având ca obiect terenul ocupat de construcția - chioșc comercializare flori;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 19.279/07.06.2022, prin care se propune prelungirea, respectiv modificarea unor contracte de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,aˮ și ,,bˮ și  alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă prelungirea contractului de închiriere nr. 331/2007, astfel cum a fost modificat și completat prin actele adiționale nr. 1/2012 și nr. 2/2017, încheiat între Municipiul Sighișoara și domnul Pipei Donat, având ca obiect terenul în suprafață de 49 mp., situat în Municipiul Sighișoara, str. Gării, nr. 12, cu destinația de teren curte, aferent apartamentului nr. II înscris în C.F. nr. 59451 Sighișoara (nr. C.F. vechi 9661), cu nr. top. 3148/II, al cărui termen va expira la data de 30.06.2022.

(2) Se aprobă modificarea contractului de închiriere amintit la art. 1, alin. (1), în sensul diminuării suprafeței terenului închiriat cu 2 mp., respectiv de la suprafața de 49 mp., la suprafața de 47 mp., categoria de folosință a terenului fiind curți - construcții, conform înscrierilor din cartea funciară antemenționată.

(3) Începând cu data de 01.07.2022, chiria va fi de 47 lei/an, respectiv 47 mp. x 1,00 lei/mp./an, stabilită conform prevederilor art. 5, alin. (1) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată cu indicele de inflaţie anual.

(4) Ca o consecință a modificării prevăzute la alin. (2) din prezentul articol, prevederile  art. 7 din Capitolul IV. PREȚUL ȘI MODALITĂȚI DE PLATĂ ale contractului de închiriere amintit, astfel cum a fost prelungit potrivit prevederilor art. 1 alin. (1) din prezenta hotărâre, se modifică şi va avea următorul conținut:

„Art. 7:Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.
(5) Tot ca o consecință a modificării intervenite și prevăzute la alin. (2) din prezentul articol, prevederile art. 14 din Capitolul VIII. RĂSPUNDEREA CONTRACTUALĂ ale contractului de închiriere amintit, astfel cum a fost prelungit potrivit prevederilor art. 1 alin. (1) din prezenta hotărâre, se modifică şi va avea următorul conținut:

„Art. 14: Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(6) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.07.2022 până la data de 30.06.2027.

(7) Prelungirea, respectiv modificarea contractului de închiriere se vor face prin act adiţional.

Art. 2. (1) Se aprobă prelungirea contractului de închiriere nr. 330/2007, astfel cum a fost modificat și completat prin actele adiționale nr. 1/2012 și 2/2017, încheiat între Municipiul Sighișoara și doamna Dingă Mariana Mirela, având ca obiect terenul în suprafață de 36 mp., din suprafața totală de 584 mp., situat în Municipiul Sighișoara, str. Ana Ipătescu, nr. 92, teren cu categoria de folosință curți – 
construcții, înscris în C.F. nr. 51034 Sighișoara (nr. C.F. vechi 3659), cu nr. top. 2398/1/3; 2399/1/4, aferent apartamentului nr. VI, înscris în C.F. nr. 51034 – C1 – U1 Sighișoara, cu nr. top. 2399/1/4/VI, al cărui termen va expira la data de 30.06.2022.

(2) Chiria va fi de 27 lei/an, respectiv 36 mp. x 0,75 lei/mp./an, stabilită conform prevederilor art. 5, alin. (1) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată cu indicele de inflaţie anual.

(3) Ca o consecință a modificării prevăzute la alin. (2) din prezentul articol, prevederile  art. 7 din Capitolul IV. PREȚUL ȘI MODALITĂȚI DE PLATĂ ale contractului de închiriere amintit, astfel cum a fost prelungit potrivit prevederilor art. 2 alin. (1) din prezenta hotărâre, se modifică şi va avea următorul conținut:

,Art. 7: Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.
(4) Tot ca o consecință a modificării intervenite și prevăzute la alin. (2) din prezentul articol, prevederile art. 14 din Capitolul VIII. RĂSPUNDEREA CONTRACTUALĂ ale contractului de închiriere amintit, astfel cum a fost prelungit potrivit prevederilor art. 2 alin. (1) din prezenta hotărâre, se modifică şi va avea următorul conținut:

,Art. 14: Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

 (5) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.07.2022 până la data de 30.06.2027.

(6) Prelungirea, respectiv modificarea contractului de închiriere se vor face prin act adiţional.

Art. 3. (1) Se aprobă prelungirea contractului de închiriere nr. 96/16049/2011, astfel cum a fost modificat și completat prin actele adiționale nr. 1/2012 și nr. 2/2017, încheiat între Municipiul Sighișoara și Chițu Severica, având ca obiect terenul în suprafață de 12 mp., din suprafața totală de 172,5 mp., situat în Municipiul Sighișoara, str. Ilarie Chendi, nr. 113, cu destinația de teren cale de acces la imobilul de natură teren și casă de locuit - proprietatea chiriașei, înscris în C.F. nr. 5445/B Sighișoara, cu nr. top. 413/2 și nr. cad. 1592, al cărui termen va expira la data de 30.06.2022.
(2) Chiria va fi de 60 lei/an, respectiv 12 mp. x 5,00 lei/mp./an, stabilită conform prevederilor art. 5, alin. (1) din anexa 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 şi va fi indexată cu indicele de inflaţie anual.

(3) Ca o consecință a modificării prevăzute la alin. (2) din prezentul articol, prevederile  art. 7 din Capitolul IV. PREȚUL ȘI MODALITĂȚI DE PLATĂ ale contractului de închiriere amintit, astfel cum a fost prelungit potrivit prevederilor art. 3 alin. (1) din prezenta hotărâre, se modifică şi va avea următorul conținut:

,,Art.7: Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.
(4) Tot ca o consecință a modifocării intervenite  și prevăzute la alin. (2) din prezentul articol, prevederile art. 15 din Capitolul VIII. RĂSPUNDEREA CONTRACTUALĂ ale contractului de închiriere amintit, astfel cum a fost prelungit potrivit prevederilor art. 3 alin. (1) din prezenta hotărâre, se modifică şi va avea următorul conținut:

„Art. 15: Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

 (5) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.07.2022 până la data de 30.06.2027.

(6) Prelungirea, respectiv modificarea contractului de închiriere se vor face prin act adiţional, fiind avută în vedere și necesitatea actualizării datelor de identificare ale chiriașei, actualmente, Santa Severica.

Art. 4. (1) Se aprobă prelungirea contractului de închiriere nr. 1054/2007, astfel cum a fost modificat și completat prin actele adiționale nr. 1 - 11, încheiat între Municipiul Sighișoara și Întreprinderea Familială Sandu A. Rodica, având ca obiect terenul în suprafață de 4 mp., situat în Municipiul Sighișoara, str. 1 Decembrie 1918 F.N., pe care este amplasată construcția – chioșc comercializare flori - proprietatea chiriașei, al cărui termen va expira la data de 15.07.2022.

(2) Chiria va fi de 803,17 lei/an, respectiv 4 mp. x 16,7328 lei/mp. x 12 luni, stabilită prin contractul de închiriere şi va fi indexată cu indicele de inflaţie anual.

(3) Ca o consecință a modificării prevăzute la alin. (2) din prezentul articol, prevederile  art. 7 din Capitolul IV. PREȚUL ȘI MODALITĂȚI DE PLATĂ ale contractului de închiriere amintit, astfel cum a fost prelungit potrivit prevederilor art. 4 alin. (1) din prezenta hotărâre, se modifică şi va avea următorul conținut:

,,Art. 7: Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.
(4) Tot ca o consecință a modificării intervenite și prevăzute la alin. (2) din prezentul articol, prevederile art. 15 din Capitolul VIII. RĂSPUNDEREA CONTRACTUALĂ ale contractului de închiriere amintit, astfel cum a fost prelungit potrivit prevederilor art. 4 alin. (1) din prezenta hotărâre, se modifică şi va avea următorul conținut:

,,Art. 15: Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

 (5) Perioada pentru care se aprobă prelungirea contractului de închiriere este de 1 (unu) an, respectiv de la data de 16.07.2022 până la data de 15.07.2023.

(6) Prelungirea, respectiv modificarea contractului de închiriere se vor face prin act adiţional.

Art. 5. (1) Se aprobă prelungirea contractului de închiriere nr. 1151/2007, astfel cum a fost modificat și completat prin actele adiționale nr. 1 - 4, încheiat între Municipiul Sighișoara și Partidul Social Democrat - Filiala Sighișoara, având ca obiect spațiul cu altă destinație decât locuință, situat în Municipiul Sighișoara, str. Hermann Oberth nr. 7, compus din 2 încăperi în suprafață de 30,00 mp., cu destinația de sediu de partid, al cărui termen va expira la data de 30.06.2022.

(2) Chiria este cea stabilită prin contractul de închiriere şi se va indexa cu indicele de inflaţie anual, sens în care prevederile art. 6 din contract se modifică în mod corespunzător.
(3) Ca o consecință a modificării prevăzute la alin. (2) din prezentul articol, prevederile  art. 7 din Capitolul IV. PREȚUL ȘI MODALITĂȚI DE PLATĂ ale contractului de închiriere amintit, astfel cum a fost prelungit potrivit prevederilor art. 5 alin. (1) din prezenta hotărâre, se modifică şi va avea următorul conținut:

,,Art. 7: Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), anual, cu scadența în data de 31.03 a anului în curs, începând cu data încheierii contractuluiˮ.
(4) Tot ca o consecință a modificării intervenite și prevăzute la alin. (2) din prezentul articol, prevederile art. 15 din Capitolul VIII. RĂSPUNDEREA CONTRACTUALĂ ale contractului de închiriere amintit, astfel cum a fost prelungit potrivit prevederilor art. 5 alin. (1) din prezenta hotărâre, se modifică şi va avea următorul conținut:

„Art. 15: Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

 (5) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.07.2022 până la data de 30.06.2027.

(6) Prelungirea, respectiv modificarea contractului de închiriere se vor face prin act adiţional. 

Art. 6. Prelungirea contractelor prevăzute la articolele precedente se va face numai dacă chiriașii nu figurează cu debite restante față de Municipiul Sighișoara la data încheierii actelor adiționale.

Art. 7. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 8. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  7 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;
  1 ex. Biroul Juridic;
  1 ex. domnul Pipei Donat;
  1 ex. doamna Dingă Mariana Mirela;
  1 ex. doamna Santa (fostă Chițu) Severica;
  1 ex. Întreprinderea Familială Sandu A. Rodica;
  1 ex. Partidul Social Democrat - Filiala Sighișoara.
21 ex.  
B.A. 
